Սպիտակ համայնքի ղեկավար Քաջայր Նիկողոսյանի շնորհավորական ուղերձը Փոստի համաշխարհային օրվա կապակցությամբ

————————

«ՀայՓոստ» ՓԲԸ-ի հարգելի՛ աշխատակիցներ,

Ջերմորեն շնորհավորում եմ Փոստի համաշխարհային օրվա առթիվ։

Փոստային ծառայությունները եղել և մնում են մեր կյանքի անբաժանելի մասը, քանզի բոլոր ժամանակներում մարդիկ օգտվել են փոստային առաքանիներ ուղարկելու և ստանալու հնարավորությունից։

Այսօր փոստային կապն ու ծառայություններն արդիականացվում են, որը ժամանակի հրամայականն է։ Կրճատվում է առաքանին հասցեատիրոջը մոտեցնելու ժամանակը։ Փոստը մեծ տարածությունների վրա փոխանցում է մտքեր, ծանրոցներ, միմյանց մոտեցնում աշխարհի տարբեր անկյուններում գտնվող մարդկանց։

Մեր համայնքի, մեր երկրի ու մեր հասարակության առաջընթացի համար կարևոր նշանակություն ունի «ՀայՓոստ»-ի աշխատանքը, որի մատուցած ծառայությունների որակյալ և անխափան լինելը փոստային համակարգում աշխատողների նվիրվածության, պատասխանատվության և աշխատանքի հանդեպ մեծ սիրո արդյունք է։

Կրկին շնորհավորելով Փոստի համաշխարհային օրվա կապակցությամբ՝ փոստային համակարգում աշխատողներին մաղթում եմ առողջություն, խաղաղություն և նորանոր հաջողություններ։